BRATISLAVA. Cyklistika je nebezpečný šport. Možno viac ako preteky formuly 1.
"Pri nich sú pretekári chránení, kým my pri zjazdoch dosahujeme niekedy aj stokilometrovú rýchlosť a máme na sebe len obyčajný dres a prilbu na hlave. A okrem toho je okolo vás ďalších dvesto jazdcov," hovoril Peter Sagan o tom, ako cyklisti riskujú na súťažiach, v rozhovore pre holandský denník Volksrant.
Nebezpečným situáciám nečelia cyklisti len na súťažiach, ale aj pri jazde v bežnej premávke.
Sagan neváhal ani sekundu
V posledných rokoch narástol počet smrteľných úrazov, ktoré utrpeli známi cyklisti.Súvisiaci článokČítajte
Predvlani zrazilo auto Taliana Michele Scarponiho. Víťaz Giro d'Italia zrážku s dodávkou neprežil.
Čecha Petra Vakoča zase zrazilo nákladné auto, ktoré ho počas tréningu predbiehalo. Aj jemu šlo o život. Mal šesť zlomených stavcov.
"Mal som aj šťastie, že auto, ktoré do mňa zozadu narazilo, ma vymrštilo mimo cesty a nie pod kolesá. Inak by som tu už asi nebol," opisoval nehodu Vakoč pre MF Dnes.
A podobných nehôd bolo v posledných rokoch viac.